CELEX: 62013TN0336
Language: ro
Date: 2013-06-24 00:00:00
Title: Cauza T-336/13: Acțiune introdusă la 24 iunie 2013 — Borghezio/Parlamentul European

31.8.2013   
            
            
               RO
            
            
               Jurnalul Oficial al Uniunii Europene
            
            
               C 252/36
            
         Acțiune introdusă la 24 iunie 2013 — Borghezio/Parlamentul European
   (Cauza T-336/13)
   2013/C 252/61
   Limba de procedură: franceza
   
      Părțile
   
   
      Reclamant: Mario Borghezio (Torino, Italia) (reprezentant: H. Laquay, avocat)
   
      Pârât: Parlamentul European
   
      Concluziile
   
   Reclamantul solicită Tribunalului:
   
               —
            
            
               declararea acțiunii ca fiind admisibilă și fondată și, în consecință, anularea deciziei Parlamentului European, având forma unei declarații a Președintelui Parlamentului European făcute în ședința plenară din 10 iunie 2013, potrivit căreia, începând cu data de 3 iunie 2013, reclamantul are calitatea de deputat „neafiliat” și, prin urmare, este exclus începând cu această dată din grupul politic „Europa Libertății și Democrației”;
            
         
               —
            
            
               să se pronunțe, potrivit legii, cu privire la cheltuielile de judecată.
            
         
      Motivele și principalele argumente
   
   În susținerea acțiunii, pe lângă faptul că susține că decizia care îi conferă calitatea de deputat neafiliat produce efecte juridice întrucât îl lipsește de posibilitatea de a-și exercita mandatul parlamentar în aceleași condiții ca deputații care fac parte dintr-un grup politic, reclamantul invocă două motive privind fondul. Acesta susține că Parlamentul European are obligația de a verifica dacă nu fost încălcate în mod grav și vădit statutele grupului politic sau un principiu general de drept.
   
               1.
            
            
               Primul motiv este întemeiat pe o încălcare gravă și evidentă a statutelor grupului politic „Europa Libertății și Democrației”, întrucât decizia de a-l exclude pe reclamant din grup a fost luată înaintea următoarei reuniuni a acestuia, contrar prevederilor statutelor.
            
         
               2.
            
            
               Al doilea motiv este întemeiat pe încălcarea dreptului la apărare al reclamantului, întrucât acesta nu a fost în măsură să își prezinte argumentele în apărare în cadrul unei reuniuni a grupului politic „Europa Libertății și Democrației”.